J. Tkáčová, poslankyňa: (2008-11-27):
Ten prvý návrh znie: „V prílohe č. 3 k zákonu č. /2008 Z. z. výdavky štátneho rozpočtu na rok 2009 sa záväzné ukazovatele menia takto: „v kapitole Úrad vlády Slovenskej republiky sa znižujú v stĺpci výdavky celkom a v stĺpci výdavky spolu bez prostriedkov Európskej únie o 3 mil. 319 392 eur, v kapitole Ministerstva vnútra Slovenskej republiky sa znižujú v stĺpci výdavky celkom a v stĺpci výdavky spolu bez prostriedkov Európskej únie o 58 mil. 870 526 eur, v kapitole Ministerstvo financií Slovenskej republiky sa znižujú v stĺpci výdavky celkom a v stĺpci výdavky spolu bez prostriedkov EÚ o 3 mil. 960 603 eur, v kapitole Všeobecná pokladničná správa sa znižujú v stĺpci výdavky celkom a v stĺpci výdavky spolu bez prostriedkov Európskej únie o 31 mil. 703 tisíc 092 eur a zároveň v kapitole Ministerstvo práce, sociálnych vecí a rodiny Slovenskej republiky sa zvyšujú v stĺpci výdavky celkom a v stĺpci výdavky spolu bez prostriedkov EÚ o 97 mil. 858 213 eur. Zmeny vykonané v prílohe č. 3 sa premietnu do prílohy č. 4 výdavky štátneho rozpočtu na realizáciu programu na rok 2007.“.“ Odôvodnenie tohto návrhu. Výdavky na sociálnu politiku stagnujú napriek vyhláseniam vlády o budovaní silného sociálneho štátu. Predkladaný pozmeňujúci návrh má za úlohu financovať konkrétne systémové opatrenie, ktoré výrazne pomôže rodinám s malými deťmi. Výdavky v kapitole ministerstva práce, sociálnych vecí a rodiny by mali slúžiť na zvýšenie materskej na úroveň 100 % čistej mzdy a predĺženie jej vyplácania zo súčasných 28 týždňov na jeden rok. Legislatívny návrh smerujúci k zavedeniu tohto opatrenia predloží SDKÚ – DS na januárovú schôdzu Národnej rady Slovenskej republiky. Krytie tohto návrhu bude pozostávať z úspor v kapitolách ministerstva vnútra – úspora 1,8 mld. korún, ministerstva financií – úspora 120 mil. korún a verejnej pokladničnej správy – úspora 1 mld. Sk, ako aj zo zníženia rezervy predsedu vlády o 100 mil. korún na jej pôvodnú úroveň  z roku 2006. Ten druhý pozmeňujúci návrh sa týka výdavkov na podporu bývania, ktoré zaznamenali s nástupom novej vlády výrazný prepad, viac ako o pol miliardy korún. Predkladaný pozmeňujúci návrh dorovnáva výdavky na bývanie na úroveň roka 2006, t. j. na úroveň 6,6 mld. korún. Dovoľte mi predniesť tento pozmeňujúci návrh skupiny poslancov k vládnemu návrhu zákona o štátnom rozpočte na rok 2009, ktorý znie: „V prílohe č. 3 k zákonu č. / 2008  Z. z. výdavky štátneho rozpočtu na rok 2009 sa záväzné ukazovatele menia takto: „V kapitole Ministerstva obrany Slovenskej republiky sa znižujú v stĺpci výdavky celkom a v stĺpci výdavky spolu bez prostriedkov EÚ o 10 mil. 190 887 eur, v kapitole Všeobecná pokladničná správa sa znižujú v stĺpci výdavky celkom a v stĺpci výdavky spolu bez prostriedkov Európskej únie o 7 mil. 922  200 eur a zároveň v kapitole Ministerstvo výstavby a regionálneho rozvoja Slovenskej republiky sa zvyšujú v stĺpci výdavky celkom a v stĺpci výdavky spolu bez prostriedkov Európskej únie o 18 mil. 113 087 eur. Zmeny vykonané v prílohe č. 3 sa premietnu do prílohy č. 4 výdavky štátneho rozpočtu na realizáciu programu na rok 2007.“.“ Zdrojové krytie na tento pozmeňujúci návrh vo výške 546 mil. korún pochádza zo zníženia rezervy vlády o 150 mil. korún a jej pôvodnú úroveň z roka 2006, zníženia výdavkov kapitoly ministerstva obrany na tohtoročnú úroveň a zo zníženia ostatných výdavkov kapitoly Verejnej pokladničnej správy. Ďakujem za pozornosť.